text: [{"text_idx": "#000001", "text": "Sjeynda hv\u00f8rt oljustarv i\u0301 Norra kann hv\u00f8rva i\u0301 2022"}, {"text_idx": "#000002", "text": "Skerjingarnar hja\u0301 oljufel\u00f8gunum kunnu merkja, at sjeyndi hv\u00f8r i\u0301 norskari oljuvinnu ma\u0301 finna s\u00e6r eitt ny\u0301tt arbei\u00f0i metir Rystad Energy"}, {"text_idx": "#000003", "text": "Norska greinarafyrit\u00f8kan,Rystad Energy, sum plagar at vera r\u00e6ttiliga beinrakin i\u0301 si\u0301num greiningum av norskari og altjo\u0301\u00f0a oljuvinnu, s\u00e6r ikki bjart uppa\u0301 st\u00f8\u00f0una i\u0301 vinnuni, um so er, at oljufel\u00f8gini halda fram vi\u00f0 at skerja si\u0301tt virksemi so no\u0301gv."}, {"text_idx": "#000004", "text": "Hetta orsaka\u00f0 av koronaso\u0301ttini og minkandi eftirspurninginum. So gott sum \u00f8ll oljufel\u00f8g eru meint rakt av st\u00f8\u00f0uni, og ta\u00f0 hevur serstakliga rakt i\u0301l\u00f8gur i\u0301 leiting og ny\u0301ggjar framlei\u00f0slur, sum so aftur hevur rakt mongu veitarafyrit\u00f8kurnar."}, {"text_idx": "#000005", "text": "Rystad metir, at samla\u00f0a arbei\u00f0smegin i\u0301 Norra fer at minka vi\u00f0 22.500 starvsfo\u0301lkum ella umlei\u00f0 15% komandi a\u0301rini, har koronakreppan og skerjingar i\u0301 i\u0301l\u00f8gum og u\u0301trei\u00f0slum hja\u0301 oljufelgnum fa\u0301a skyldina skrivar netmi\u00f0ilin E24."}, {"text_idx": "#000006", "text": "I\u0301 dag arbei\u00f0a umlei\u00f0 150.000 fo\u0301lk i\u0301 oljuvinnuni i\u0301 Norra. Seinast ta\u0301 oljupri\u0301surin fo\u0301r um koll fra\u0301 2014 til 2016 mistu umlei\u00f0 50.000 nor\u00f0menn arbei\u00f0i\u00f0."}, {"text_idx": "#000007", "text": "St\u00f8\u00f0an i\u0301 vinnuni nu\u0301 er sera o\u0301viss, ti\u0301 b\u00e6\u00f0i korona- og pri\u0301skreppan halda fram. N\u00e6r eftirspurningurin eftir olju fer at vaksa aftur av a\u0301lvara er ilt at meta um, men ikki er o\u0301hugsandi, at koppingarevni mo\u0301ti korona kunnu fa\u0301a gongdina at venda heilt skjo\u0301tt. Ta\u0301 kann ta\u00f0 so fara at ganga hin vegin, at mangul ver\u00f0ur a\u0301 olju og gassi, sum so aftur f\u00e6r pri\u0301sin at h\u00e6kka og harvi\u00f0 skapa grundarlag fyri aftur at gera i\u0301l\u00f8gur i\u0301 vinnuna. Men alt hetta er enn pu\u0301ra o\u0301vist, to\u0301 at ta\u00f0 er ein sannroynd, at heimurin b\u00e6\u00f0i hevur og fer at hava t\u00f8rv a\u0301 olju og gassi i\u0301 mong mong a\u0301r aftrat."}, {"text_idx": "#000010", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000014", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000015", "text": "Russland sendir oljutangaskip nor\u00f0ur um Sibiria"}, {"text_idx": "#000016", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}]